**CIELE A VÝSTUPY VZDELÁVANIA**

**Vysoká škola:** *Prešovská univerzita v Prešove*

**Fakulta:** Filozofická fakulta

**Typ študijného programu:** prekladateľský kombinačný program

**Názov študijného programu:** *francúzsky jazyk a kultúra (v kombinácii)*

**Názov študijného odboru:** filológia

**Stupeň vysokoškolského štúdia:** 1.

**Forma štúdia:** denná

**Metóda štúdia:** kombinovaná

**Výstupy vzdelávania**

**Profilový predmet:** *1IRO/MORK1/22 Morfosyntax 1 – profilový predmet*

**Odporúčaný semester:***1. semester*

**Získané vedomosti:**

*Študent pozná základné charakteristiky jazyka, pôvod a vývin francúzskeho jazyka, systém jazykovedy a jazykovednú terminológiu. Rozumie teórii francúzskych determinantov a zámen a pozná praktické príklady.*

**Získané zručnosti:**

*Študent dokáže:*

*- charakterizovať povahu jazyka a jazykový znak,*

*- identifikovať a charakterizovať slovné druhy a vetné členy, porovnať ich so slovenským jazykom,*

*- používať na opis jazyka odbornú terminológiu,*

*- rozlíšiť význam a charakterizovať systém determinantov: určitý/neurčitý/delivý člen, číslovky,*

*- rozlíšiť tvary a špecifikovať funkcie zámen,*

*- využívať získané vedomosti v praktických komunikačných situáciách v písanej aj ústnej forme.*

**Získané kompetencie:**

*Študent si systematicky buduje a rozširuje jazykovú kompetentnosť ako jednu zo základných kompetentností pre prekladateľskú činnosť. Kladie základy pre pochopenie jazyka ako komplexného systému.*

**Profilový predmet:** *1IRO/FLUVK/22 Úvod do kultúry, histórie a reálií – profilový predmet*

**Odporúčaný semester:***1. semester*

**Získané vedomosti:**

*Študent pozná pojem kultúra, základné reálie Francúzska a ostatných frankofónnych krajín. Rozumie pojmu kultúra. Pozná frankofónne kultúry a ich postavenie k francúzskej kultúre. Pozná novú lexiku súvisiacu s históriou, geografiou, kultúrou.*

**Získané zručnosti:**

*Študent dokáže:*

*- definovať a vysvetliť vlastnými slovami pojem kultúra,*

*- použiť novú lexiku v primeranom kontexte,*

*- vysvetliť špecifiká frankofónnych krajín a porovnať ich,*

*- vyhľadávať informácie z rôznych zdrojov, spracúvať ich v súlade so zadaním a prezentovať vo vyžiadanej forme,*

*- počúvať a sledovať súvislý výklad,*

*- zaznamenávať informácie podľa vopred danej štruktúry,*

*- rozpoznať a identifikovať mieru dôveryhodnosti informácie na základe jej zdroja,*

**Získané kompetencie:**

*Okrem osvojenia si faktografie si študent rozšíri slovnú zásobu čím si rozvíja rečové kompetentnosti a digitálne kompetentnosti vďaka prezentovaniu v cudzom jazyku. Získané vedomosti a zručnosti tvoria východisko pre získanie kompetentnosti kritického myslenia.*

**Profilový predmet:** *1IRO/UVITK/22 Úvod do interpretácie literárnych textov – profilový predmet*

**Odporúčaný semester:***1. semester*

**Získané vedomosti:**

*Študent pozná základné literárnovedné termíny. Pozná novú lexiku súvisiacu s interpretáciou textu.*

**Získané zručnosti:**

*Študent dokáže:*

*- charakterizovať a identifikovať základné kategórie naratívneho literárneho textu,*

*- nájsť konkrétne príklady preberaných konceptov, modelov a pojmov v texte,*

*- dokáže nájsť v texte základné spôsoby obrazného pomenovania (metafory, prirovnania) a vysvetliť ich obraznosť,*

*- interpretovať kratšie texty (poviedky, novely),*

*- vyhľadávať informácie z rôznych zdrojov, spracúvať ich v súlade so zadaním a prezentovať vo vyžiadanej forme,*

*- použiť preberané teoretické koncepty v komunikatívnych situáciách.*

**Získané kompetencie:**

*Študent si rozširuje slovnú zásobu a rozvíja rečové kompetentnosti a digitálne kompetentnosti vďaka prezentovaniu v cudzom jazyku. Získava kompetentnosť používať základné interpretačných postupy, prenositeľné aj do textov publicistických a odborných.*